"Am redus TVA la 5% la turism. Dar trebuie să vedem ce facem de aici înainte, pentru creşterea reală a turismului. Trebuie să vedem cum au făcut alte ţări. Nu vreau să dau exemplu, că se umple de ştiri... nu ştiu, Olanda, ca să fiu mai aproape de subiect", a declarat Eugen Teodorovici, ministrul Finanţelor, la un interviu acordat DCNews.

După obiectivele istorice, prezente ca peste tot în Europa de Vest, oferta turistică deosebită a Olandei constă în două lucruri: consumul liber al drogurilor uşoare şi prostituţia legală.

Reuters scria acum câţiva ani că drogurile şi prostituţia au o contribuţie notabilă la economia Olandei. 2,4 miliarde de euro anual produc cele două libertăţi, însemnând cam 0,4% din PIB-ul Olandei, mica ţară fiind a şaptea cea mai mare economie a Europei.

Opoziţia a opinat de mai multe ori că ministrul Finanţelor ar fi în căutare de bani pentru a rotunji veniturile bugetare, grevate de creşterile de salarii şi de pensii.

Execuţia bugetară arată deocamdată un deficit de doar 1,54% din PIB. Ministrul Finanţelor a declarat că principalul lui obiectiv anul acesta este încadrarea în ţinta de 3%.

loading...